Lycée Mathias-Adam

De Lycée Mathias-Adam, kuerz LMA oder LyMA, ass eng ëffentlech lëtzebuergesch Secondairesschoul zu Rolleng an der Gemeng Péiteng. Se huet nach eng Annex am Gebai „Jenker“ zu Déifferdeng.

D'Schoul ass nom lëtzebuergesche Pedagog Mathias Adam (1850 - 1936) genannt.

 Historique 
Op Basis vum Gesetz vum 16. August 1965 iwwer d'Schafe vum Enseignement moyen zu Lëtzebuerg, gouf duerch e groussherzoglecht Reglement vum 27. Mee 1966 de Collège d'enseignement moyen zu Péiteng an d'Liewe geruff.

1979 kënnt en neit Gesetz iwwer d'Organisatioun vun der Beruffsausbildung an den technesche Secondairesschoulen. Doduerch gëtt d'Mëttelschoul (enseignement moyen) ofgeschaaft. Duerch d'groussherzoglecht Reglement vum 9. Oktober 1979 gouf d'Schoul e Lycée technique a krut den Numm « Lycée technique Mathias Adam ».

Den 30. November 2020 krut d'Schoul mam groussherzogleche Reglement vum 30. November 2020 den neien Numm „Lycée Mathias-Adam”.

D'Regierung krut duerch d'Gesetz vum 27. Mee 2002 d'Erlabnes fir en neit Gebai fir de Lycée zu RollengD'Sektioun B vu Péiteng ass Rolleng ze bauen. De Budget war op knapp 107 Milliounen Euro festgeluecht. Den éischte Spuetestéch fir dat Gebai gouf den 9. Februar 2004 a Presenz vun der Erzéiungsministesch Anne Brasseur an der Bauteministesch Erna Hennicot-Schoepges gemaach. De 17. September 2008 konnten déi éischt Schüler an dat neit Gebai anzéien.

 Direkteren 
 Cornel Meder
 Léon Beffort
 Edgar Muller
 Pascal Marin

 Kuckt och 
 Secondairesschoulen zu Lëtzebuerg
 Um Spaweck 
 Websäit vum Lycée technique Mathias Adam

Kategorie:Schoulen zu Lëtzebuerg